Vegánstvo

Vegánstvo je spôsob života, ktorého snahou je v čo najväčšej a najpraktikovateľnejšej miere vylúčiť všetky formy vykorisťovania a krutosti páchanej na zvieratách kvôli jedlu, oblečeniu alebo akémukoľvek inému účelu. Tento pojem zaviedli v roku 1953 zakladatelia britskej The Vegan Society.

V praxi ide o vylúčenie produktov zo zvierat v strave - mäso, mliečne výrobky, vajcia, med; nepoužívanie kožených výrobkov, živočíšnej želatíny alebo produktov testovaných na zvieratách (kozmetika a pod.). Zároveň nie sú podporované cirkusy so zvieratami, ZOO, vodné parky a iné komerčné atrakcie, ktoré využívajú zvieratá. 

Motiváciou pre tento štýl sú predovšetkým etické a morálne dôvody s ohľadom na práva zvierat.

Rastlinná strava je volená často kvôli zdravotným alebo environmentálnym dôvodom.

 Vplyv vegánskej stravy na zdravie človeka 
Vegánska strava znižuje riziká ochorení, napríklad: rakovinu hrubého čreva, infarkt myokardu, vysoký cholesterol, vysoký krvný tlak, rakovinu prostaty a mŕtvicu.

 Riziká 
Vegáni musia dávať pozor na znížený obsah vápnika, jódu, vitamínu B12, B6, D, omega-3 mastných kyselín a na správne vyváženie niektorých aminokyselín. 
Napriek tomu, že sa väčšina týchto  látok v rastlinnej strave vyskytuje, niektorí vegáni môžu mať nedostatok týchto látok vďaka nevhodnému zloženiu (kombinácii) stravy. Lekári preto odporúčajú suplementovanie týchto látok vhodnými potravinovými doplnkami.Vegetariánská strava Stanovisko Americkej dietetickej asociácie a Kanadských dietologov 

 Vegánsky aktivizmus 
Na Slovensku sa vegánstvu venujú najmä neziskové organizácie Slovenská vegánska spoločnosť a Humánny pokrok, ale aj influencerka Nikoleta Kováčová známa ako Surová dcérka. Slovenská vegánska spoločnosť zastrešuje projekt Zelená jedáleň, ktorý pomáha zavádzať vegánsku stravu na vysokoškolských jedálňach.https://www.interez.sk/ananasove-kari-aj-hokkaido-paprikas-projekt-zelena-jedalen-prinasa-do-slovenskych-skol-rastlinne-a-chutne-jedla/ Zakladateľkou projektu je vegánska aktivistka, environmentalistka a politička Tamara Stohlová.https://dennikn.sk/1597614/veganske-jedla-vari-coraz-viac-skolskych-jedalni-studenti-si-ich-oblubili/.

 Referencie 

 Pozri aj 
 Práva zvierat

 Externé odkazy 
 Veganka.cz  
 Goveg.cz - web o veganství 

Kategória:Vegetariánstvo
Kategória:Výživa